Класификатор на информация:

Ниво 1 TLP-GREEN

МИНИСТЕРСТВО НА ЗЕМЕДЕЛИЕТО И ХРАНИТЕ

**ИЗПЪЛНИТЕЛНА АГЕНЦИЯ ПО ГОРИТЕ**

гр. София, бул. “Христо Ботев” № 55, тел. централа 98511..., ел. поща: iag@iag.bg



**ДО**

**Г-Н НИКОЛАЙ СИДЖИМОВ**

**ЗАМЕСТНИК-МИНИСТЪР НА ОКОЛНАТА СРЕДА И ВОДИТЕ**

*На Ваш № 04-00-2170/04.08.2023 г.*

**Относно:**Заседания на Националния съвет по биологично разнообразие (НСБР), които ще се проведат на 28 и 30 август 2023 г. от 10 часа

**УВАЖАЕМИ ГОСПОДИН СИДЖИМОВ,**

Във връзка с предложените за разглеждане материали по дневния ред на заседания на Националния съвет по биологично разнообразие, които ще се проведат на 28 и 30 август 2023 г. Изпълнителна агенция по горите (ИАГ) изразява следното становище:

**По отношение на представеният дневен ред за 28.08.2023 г**.

**По т. I от дневния ред** – по отношение на предлаганите за разглеждане специфични и подробни природозащитни цели на ниво защитена зона за 22 защитени зони, както следва:

• За защитена зона BG0000399 „Българка“ за опазване на природните местообитания и на дивата флора и фауна, и за опазване на дивите птици;

• За защитена зона BG0001493 „Централен Балкан – буфер“ за опазване на природните местообитания и на дивата флора и фауна;

• За защитена зона BG0002128 „Централен Балкан буфер“ за опазване на дивите птици.

• За защитена зона BG0000113 „Витоша“ за опазване на природните местообитания и на дивата флора и фауна, и за опазване на дивите птици;

• За защитена зона BG0000191 „Варненско-Белославско езеро“ за опазване на дивите птици;

• За защитена зона BG0000194 „Река Чая“ за опазване на природните местообитания и на дивата флора и фауна;

• За защитена зона BG0000212 „Сакар“ за опазване на природните местообитания и на дивата флора и фауна;

• За защитена зона BG0000213 „Търновски височини“ за опазване на природните местообитания и на дивата флора и фауна;

• За защитена зона BG0000231 „Беленска гора“ за опазване на природните местообитания и на дивата флора и фауна;

• За защитена зона BG0000282 „Дряновска река“ за опазване на природните местообитания и на дивата флора и фауна;

• За защитена зона BG0000294 „Кършалево“ за опазване на природните местообитания и на дивата флора и фауна;

• За защитена зона BG0000298 „Конявска планина“ за опазване на природните местообитания и на дивата флора и фауна;

• За защитена зона BG0000304 „Голак“ за опазване на природните местообитания и на дивата флора и фауна;

• За защитена зона BG0000436 „Река Мечка“ за опазване на природните местообитания и на дивата флора и фауна;

• За защитена зона BG0000518 „Въртопски дол“ за опазване на природните местообитания и на дивата флора и фауна;

• За защитена зона BG0000578 „Река Марица“ за опазване на природните местообитания и на дивата флора и фауна;

• За защитена зона BG0000608 „Ломовете“ за опазване на природните местообитания и на дивата флора и фауна;

• За защитена зона BG0000609 „Река Росица“ за опазване на природните местообитания и на дивата флора и фауна;

• За защитена зона BG0001034 „Остър камък“ за опазване на природните местообитания и на дивата флора и фауна;

• За защитена зона BG0002025 „Ломовете“ за опазване на дивите птици;

• За защитена зона BG0002081 „Марица – Първомай“ за опазване на дивите птици;

• За защитена зона BG0002103 „Злато поле“ за опазване на дивите птици.

След запознаване с разработени специфични и подробни природозащитни цели на ниво защитена зона се установи, че целите са идентични с предходни такива, публикувани на страницата на Министерството на околната среда и водите.

В тази връзка, Изпълнителна агенция по горите **съгласува така представеният проектоплан, след като бъдат взети предвид изразените становища** с писма до Вас, с изх. №№ ИАГ-2247/31.01.2022 г., ИАГ-5096/27.02.2023 г. и ИАГ-1477/23.06.2023 г. относно разработени специфични и подробни природозащитни цели на ниво защитена зона.

**По т. II от дневния ред –** Разглеждане на проект на план за действие за опазване на популациите на Бяло-v (Nymphalis vaualbum) за периода 2019 – 2028 г., ИАГ съгласува така представеният проектоплан без забележки.

**По т. III от дневния ред –** Разглеждане наПроект на план за действие за опазване на популациите на пеперудата *Catopta thrips* (Hübner, 1818) за периода 2019 – 2028 г., ИАГ съгласува така представеният проектоплан без забележки.

**По отношение на представеният дневен ред за 30.08.2023 г.**

**По т. 1 от дневния ред –** Разглеждане на проект на план за действие за опазване на северния гребенест тритон (*Triturus cristatus,* Laurenti, 1768), ИАГ съгласува така представеният проектоплан без забележки.

**По т. 2 от дневния ред –** Разглеждане на проект на план за действие за опазване на популациите на пещеролюбивите прилепи в България *(Rhinolophus mehelyi, Rhinolophus hipposiderus, Rhinolophus ferrumequinum, Rhinolophus Euryale, Rhinolophus blasii, Myotis myotis, Myotis blythii, Myotis emarginatus, Myotis capaccinii* и *Miniopterus schreibersii*) за периода 2019 – 2028 г., ИАГ съгласува така представеният проектоплан без забележки.

**По т. 3 от дневния ред –** Разглеждане на проект на план за действие за опазване на леопардовия смок (*Zamenis situla*, Linnaeus, 1758), ИАГ съгласува така представеният проектоплан без забележки.

**По т. 4 от дневния ред –** Разглеждане на проект на план за действие за вида Планински кеклик (*Alectoris graeca graeca*, Меisner,1804), ИАГ съгласува така представеният проектоплан без забележки.

**По т. 5 от дневния ред** – Разглеждане на актуализиран план за действие за вида кафява мечка (*Ursus arctos* Linnaeus, 1758), ИАГ **съгласува актуализирания план за действие, след като бъдат взети предвид следните бележки**:

1. На стр. 44 текста „Основните заплахи за горите са свързани с недалновидното в редица отношения управление на горските ресурси и високото ниво на незаконни дейности в горския сектор… Заплахата от влошаване на горските местообитания е висока.“ Предлагаме да отпадне.

**Мотиви**: С посоченият текст се прави опит да се свържат Горите във фаза на старост с местообитанията на кафявата мечка. Съгласно §1, т. 43 от ДР на Наредба 8 за сечите в горите „"Гора във фаза на старост" е гора в последната фаза на естествена динамика на горското насаждение, без значими интервенции - не е съществено повлияна от едроплощни природни нарушения и антропогенни въздействия и е с възраст на основните дървесни видове над 100 години, като по този начин притежава екосистемни характеристики на предклимаксно съобщество. Характеристиките на гората във фаза на старост задължително включват неравномерна пространствена структура на дървостоя, която осигурява разнообразни природни местообитания и видово биоразнообразие, доминирано от късносукцесионни представители, включително при възобновяването, характерни за съответните горски хабитати.“. От разпоредбата става ясно, че ГФС имат отношение към съответните растителни горски местообитания, а не към местообитанията на мечката или конкретно на някой друг животински вид. Наличието на подобни гори не изключва обитаването им от животински видове, но не са конкретен техен хабитат. Причина за това е липсата на сечи с изключение на случаите на повреди над 50 на сто от площта на насаждението, в защитни и специални горски територии. ГФС се обявяват в защитени зони по НАТУРА 2000 и същите не включват горски територии със стопански функции.

Увеличаването на площите заети от ГФС няма да осигури спокойствие или липса на сблъсък човек-мечка, защото горскостопанските и ловностопанските дейности в тези гори са позволени, като единствено сечите се извеждат под условие. Позволено е също и събирането на недървесни горски продукти, извеждането на лесокултурни мероприятия, ловни дейности, противопожарни мероприятия и др. Съгласно чл. 72, т. 8 от Наредба 8 за сечите в горите, в горите във фаза на старост, през които преминават съществуващи горски пътища и други инфраструктурни обекти, при доказана необходимост се допуска и сеч на единични сухи, повредени, застрашаващи или пречещи на безопасното движение на хора и пътни превозни средства дървета или на нормалното функциониране на инфраструктурните обекти.

1. На стр. 60, текста „Не е ясно кои гори в ключовите за мечката места (участъци около бърлоги, гори върху проходи, участъци биотехнически съоръжения) са прекатегоризирани в „защитни гори” по смисъла на Чл.4 (2) т. 5 на Законът за горите. В тази връзка следва МОСВ да направи преглед на актуалното състояние и да предложи на Изпълнителната агенция по горите, да ги обяви за Гори във фаза на старост.“, предлагаме да отпадне.


**Мотиви**: Както конкретизирахме в т.1 от настоящото становище, Горите във фаза на старост няма обвързаност с местообитанията на мечката и обявяването им не спира извършването на горско и ловностопански дейности в горите.

Некоректно се прави връзка с чл. 4, ал. 2, т. 5 от Закона за готите, като такава няма. В случай, че се има предвид цитирането на гори със защитни функции, правилно е да се цитира чл. 5, ал. 1, т. 1 и чл. 5, ал. 2 от Закона за горите. Обръщаме внимание, че „защитни са горските територии за защита на почвите, водите, урбанизираните територии, сградите и обектите на техническата инфраструктура; горната граница на гората; защитните пояси, както и горите, създадени по технически проекти за борба с ерозията.“, като същите нямат отношение към местообитанието на кафявата мечка.

1. На стр. 62, текстът „От всички горски местообитания 84.82% са във влошено природозащитно състояние. От тях старите гори над 100-годишна възраст заемат едва 17 960.82 ха или 1.99%. Ако приемем, че част от тях попадат в ЗТ по смисъла на ЗЗТ или вече са обявени за гори във фаза на старост. Въпреки, това данните от ГИС платформата на WWF, визуализираща Лесоустройствените проекти от 2012 год. показват, че интензивността на ползванията на горите за дърводобив е висока, съответно свързаното с това безпокойство, причинено от достъпа на МПС, присъствието на персонал и пр. В допълнение горите между 90 и 100-годишна възраст са само 3.32%, докато тези между 80 и 90-годишна възраст са 48.89%. Което е още едно свидетелство за влошаващият са капацитет на основните местообитания на мечката.“, съдържа не вярна и подвеждаща информация, поради което предлагаме текста да отпадне или да бъде редуциран/коригиран.

**Мотиви**: Една от основните цели пред стопанисването на горите е подобряване състоянието на горите, възобновяване, запазване на генетичните ресурси, добив на дървесина, както и запазване и увеличаване на основните функции на горите. Чрез възобновяването се позволява горските територии да са покрити постоянно с гора, която осигурява много функции, както екологични, така й социални и не на последно място икономически. Поради тази причина горите се стопанисват съгласно стопански класове, където се залага цел на производството и се планира съответният турнус на сечта, според който горите в зависимост от дървесният вид, на около 100-120г., а в отделни случай и повече, се възобновяват. Тоест зрелият дървостой, постепенно се отсича изцяло и се заменя от младото и жизнено поколение гора. Твърдението за висока интензивност на ползване е некоректно. Видно от фиг. 1, през последните години ползването на дървесина от горите е значително по-малко, както в сравнение с предишни години, така и по отношение на прираста от горите.

Фиг. 1



*Източник: ИАГ*

По отношение на достъпа на персонал и МПС, както конкретизирахме в т. 1 от настоящото становище, обявяването на територии за ГФС не спира извършването на горско и ловностопански дейности в горите и подобни действия не следва да ограничат движението. Движението на МПС и други в горските територии е регламентирано в глава седма “Достъп до горите“ от Закона за горите. За създаване на условия с цел намаляване безпокойството на вида в рамките не местообитанието му, предлагаме да се включи мярка, която да не предвижда обособяването на трасета (чл. 148, ал. 7 от ЗГ) за движение в горските територии на спортни мотори, четириколесни моторни превозни средства (ATV), велосипеди и за езда.

Липсват коректни изследвания въз основа на които се твърди за влошено природозащитно състояние в горските територии. Изготвянето на оценка за природозащитно състояние в горските територии, въз основа на определените граници на Био географските райони (БГР – ALP 2018) буди съмнение за достоверността на оценката. Причина за това е некоректното определяне на БГР, при които се наблюдава наличие на конкретни райони на нетипични надморски височини, което води до изкривяване на оценките и грешното им интерпретиране. Видно от Таблица 7 на стр. 61, около 20% от всички природни местообитания са в благоприятно природозащитно състояние. На стр. 43, в раздел „Гори“ е посочено, че основните горски местообитания на кафявата мечка „се опазват и не показват влошаване“.

1. На стр. 74 в текста „Мярка 7.1.3: Възстановяване на компетенциите на министъра на околната среда и водите по отношение на изключенията по чл. 48 от ЗБР по отношение на кафявата мечка и съответни промени в чл. 541 ал. 7 от Закона за лова и опазване на дивеча.“ е цитиран член от ЗЛОД, който не е коректен. Може би е техническа грешка и се има предвид чл. 54, ал. 7 от ЗЛОД.
2. На стр. 75, „Мярка 7.1.6: Обявяване на основните биокоридори на кафявата мечка за ЗТ, с режим не по-малко строг от този на Защитена местност по смисъла на ЗЗТ.“ предлагаме да отпадне.

**Мотиви**: Защитените територии изискват обособяването на конкретни територии и площи в рамките на които да се опазва кафявата мечка. Имайки предвид големите преходи които извършва видът, ще се създаде предпоставка за обявяване на значителни територии за защитени по смисъла на ЗЗТ. Този вариант е неприемлив и имайки предвид предлаганите в плана мерки, ще е невъзможно да се съвместяват останалите функции, които предоставят горите, както на обществото, така и по отношение на дейности за превенция, поддържане и опазване на горските местообитания.

1. На стр. 75 „Мярка 7.1.8: Въвеждане на забрана за ползване на горските пътища, в ключовите местообитания на мечките от моторни превозни средства, извън тези със специален режим на придвижване и тези, изпълняващи служебни дейности в защитените територии и горските стопанства.“ предлагаме да отпадне.

**Мотиви**: Както вече е посочено в т.3 от настоящото становище, движението на МПС и други в горските територии е регламентирано в глава седма “Достъп до горите“ от Закона за горите. Забрана за движение, наложена с плана за действие ще противоречи на действащото национално законодателство, което е недопустимо за планов документ, който следва да спазва и прилага приетите законови норми и изисквания.

1. На стр. 76 „Мярка 7.1.11: Включване на кафявата мечка като индикаторен вид в Наредбите за ОВОС“, да отпадне.

**Мотиви**: Не е възприето и редно планиращ дейности и действия документ, да налага изискване към законова или подзаконова нормативната уредба.

1. На стр. 82 „Мярка 7.2.2.3 Включване на всички гори от размножителните местообитанията на мечката в списъка на Горите със специален режим и Наредбата за Горите във фаза на старост съответно управлявани като такива.“, предлагаме да се коригира или отпадне.

**Мотиви**: Използваният текст за формулиране на мярката е некоректен. Нормативната уредба в горите не използва термин „Гори със специален режим“. Съгласно чл. 5 от Закона за горите - Горските територии в съответствие с преобладаващите им функции се делят на три категории – защитни, специални и стопански. Специални са горските територии включени в границите на защитените територии по смисъла на Закона за защитените територии и защитените зони, обявени по реда на Закона за биологичното разнообразие, както и такива, върху които по реда на други закони са определени и въведени особени статути и режими. Използваният текст „Наредбата за Горите във фаза на старост съответно управлявани като такива“, противоречи на действащата нормативна уредба. Подобна действаща наредба не е приемана и такава няма. Начина на определяне на Горите във фаза на старост, като част от горите с висока консервационна стойност е разписан в Наредба № 18 от 7 октомври 2015 г. за инвентаризация и планиране в горските територии, а режима за стопанисване е съгласно Наредба № 8 от 5 август 2011 г. за сечите в горите.

1. На стр. 75 „Мярка 7.1.8: Въвеждане на забрана за ползване на горските пътища, в ключовите местообитания на мечките от моторни превозни средства, извън тези със специален режим на придвижване и тези, изпълняващи служебни дейности в защитените територии и горските стопанства…“, да отпадне.

**Мотиви**: За изграждането на горските пътища е резонно да бъде изготвена програма или план за тяхното изграждане и да се цели повишаване на гъстотата на съществуващата и използваща се мрежа. Горите в България са сред тези, които са с най-слабо разпространена пътно-транспортна мрежа в Европа. За сравнение, в България гъстотата на горската пътна мрежа е около 6 л. м./ха, като за сравнение с развитите в горскостопанско отношение европейски страни, през 60-те и 70-те години на миналият век, пътната горска мрежа в тях е била 18-19 л. м./ха, а по настояще е над 25 л. м./ха. Тези факти показват необходимостта от ползване на съществуващата горско пътна мрежа и изграждане на нова. За изграждането и поддържането на тази мрежа е необходим значителен финансов ресурс, който се покрива от ползвателите и стопаните на горските територии при извеждане на лесовъдски мероприятия. Същите тези пътища се използват и за превенция и предотвратяване на бедствия и овладяване на природни стихии от компетентните и отговорни органи.

**С уважение,**

